Kuldne riigitõld

Kuldne riigitõld (inglise keeles Gold State Coach, ka Gold State Carriage) on rikkalikult kaunistatud kinnine, kaheksahobuserakendiga tõld, mida kasutab [[Suurbritannia monarh] ja kuninglik perekond. Tõld telliti 1760. aastal kuningas George III ja Charlotte von Mecklenburg-Strelitzi pulmade ning monarhi kroonimistseremoonia tarbeks. Joonised tegi Sir William Chambers ja see ehitati tõllameistri Samuel Butleri töökojas Londonis.[viide?] Keeruka konstruktsiooni tõttu valmis tõld aga alles 1762. aastal ehk aasta pärast George III pulmi ja kroonimist. Siiski kasutas George seda sama aasta parlamendi istungijärgu avatseremoonial. Alates kuningas William IV kroonimisest 1831. aastal, on tõlda kasutatud kõigi järgnevate Briti monarhide kroonimistseremooniatel. Samas on seda aegade jooksul kasutatud ka mõnedel teistel puhkudel. Kuninglik riigitõld on vanuselt kolmas säilinud tõld Ühendkuningriigis. Sellest vanemad on vaid 1758. aastal ehitatud Londoni ülempea riigitõld ja 1698. aastal ehitatud parlamendi alamkoja House of Commonsi esimehe riigitõld. Tolleaegses vääringus maksis tõld 7562 naelsterlingit. Kullatud puidust valmistatud tõld kaalub 4,4 tonni, on 7 meetrit pikk ja 3,6 meetrit kõrge. Tõlla katuse keskel paikneb kolm Inglismaad, Šotimaad ja Iirimaad sümboliseerivat amoretti, kes hoiavad käes erinevaid regaalia elemente, näiteks Püha Edwardi krooni. Tõlla kabiini alumisel osal paiknevad Firenze kunstniku Giovanni Battista Cipriani maalitud paneelid, mis kujutavad Vana-Rooma jumalaid ja jumalusi. Eesmisel paneelil on kujutatud müütilist naissõdalast Britanniat Thamesi jõe ääres, taustal paistmas Londoni Saint Pauli katedraal. Maalidel kujutatakse ka kuningliku mereväe kaasaegset vägevust. Rataste kõrval on neli kullatud pähklipuust Vana-Kreeka alam merejumala Tritoni kuju, mis sümboliseerivad Ühendkuningriigi vägevust.[viide?] Esirataste juures asuvad kujud puhuvad merekarpidesse, tagarataste kõrval olevad kujud hoiavad merejumala Vana-Rooma merejumala Neptunuse odasid. Selle interjöör on polsterdatud velveti ja atlassiga. Tõlda veavad kaheksa hobust, kes valitakse eraldi välja kuninglikes tallides ja on tuntud kui Windsori hallid (Windsor Greys). Seda hoitakse Buckinghami palee Kuninglikes tallides (Royal Mews), kus see on vaatamiseks avatud külastajatele. Tritoni kujud tõlla esirataste juures Tritoni kujud tõlla tagarataste juures Giovanni Battista Cipriani maalitud paneelid tõlla alumisel osal Regaliat hoidvad amoretid tõlla katusel, kes sümboliseerivad Ühendkuningriigi maid. Skulptuurid tõlla katuse nurkades Austraalia riigitõld Šoti riigitõld Iiri riigitõld Kuninganna Alexandra riigitõld Klaastõld Teemantjuubeli riigitõld 1902 State Landau Kuldtõld (Madalmaad) Kuldtõld (Taani) Tikkanen, Amy (4. aprill 2023). "Gold State Couch". Encyclopædia Britannica (inglise keeles). Vaadatud 29. aprill 2023.{{netiviide}}: CS1 hooldus: tundmatu keel (link) "Gold State Coach to lead the Platinum Jubilee Pageant" (inglise keeles). The Royal Household. 6. mai 2022. Vaadatud 29. aprill 2023.{{netiviide}}: CS1 hooldus: tundmatu keel (link) "The Gold State Coach" (inglise keeles). Royal Collection Trust. Vaadatud 29. aprill 2023.{{netiviide}}: CS1 hooldus: tundmatu keel (link)